पुलिस छानबीन कर रही है कि वारदात को अंजाम देने के लिए कहां-कहां के शूटर बुलाए गए थे? प्राय: साजिश की गोपनीयता बनाये रखने के लिए मुजफ्फरपुर के सेटर बेगूसराय या दूसरे जिले के शूटर को सुपारी देते हैं। शहर में रामदयालुनगर और मलंग स्थान के बीच में कार से घर लौट रहे प्रथम श्रेणी के ठेकेदार रामनरेश शर्मा और उनके चालक को 13 मई 2004 को एके-47 से भूना गया। रामनरेश शर्मा पर हमले में एक दर्जन से अधिक शूटर- गैंगस्टर शामिल थे। बेगूसराय के शूटर जय जयराम कुंवर उर्फ ‘जीएम’ को सुपारी दी है गई थी। कहा जाता है कि शूटर जीएम को बाद में गैंगस्टर ने अहमियत और सुपारी की तय राशि नहीं दी। मार्च 1997 में मुजफ्फरपुर के जीरो माइल चौक पर ओंकार सिंह हत्याकांड में मोकामा के गैंगस्टर ने गोलियां बरसाई थी।